text: Forsvundet 17-årig pige fundet igen
  21 juli 2016 kl. 04.42
  Maja Lass forsvandt omkring midnat tirsdag, men er nu fundet igen i Nordsjælland.
  17-årige Maja Lass forsvandt fra sit hjem i nærheden af Dyrhavevej i Kolding omkring midnat tirsdag, men er nu fundet igen i god behold.
  - Vi fik hjælp fra Nordsjællands Politi, og hun er nu genforenet med sin familie, siger vagtchef Jesper Duus fra Sydøstjyllands Politi til TV SYD.
  De nærmere omstændigheder omkring Maja Lass' forsvinden vil politiet ikke komme nærmere ind på.
  
  